rejauldu/bengali-wikipedia huggingface dataset:
রাজা সূর্য কুমার ছিলের বাংলাদেশের রাজবাড়ী অঞ্চলের একজন জমিদার। তার নামানুসারে রাজবাড়ীর নামকরণ করা হয়েছিল। তার পিতামহ প্রভুরাম নবাব সিরাজউদ্দৌলার রাজকর্মী ছিলেন। কিন্তু পলাশীর যুদ্ধে ইংরেজদের জয়ের পর তিনি লক্ষ্মীকোলে এসে আত্মগোপন করেন। পরে তার পুত্র দ্বিগেন্দ্র প্রসাদ এই অঞ্চলে জমিদারি গড়ে তোলেন। তারই পুত্র রাজা সূর্যকুমার ১৮৮৫ সালে জনহিতকর কাজের জন্য রাজা উপাধি পান।  সূর্যকুমারের কাশিমনগর পরগনার পদ্মার তীরবর্তী অঞ্চল, (পদ্মা তখন লক্ষমীকোল থেকে ৬ মাইল/প্রায় ১০ কিমি উত্তর দিয়ে প্রবাহমান ছিল), সূর্যনগর, দিনাজপুর, ভুবেনেশ্বর, কলিকাতা, কাবিলপুর পরগনায় জমিদারী ছিল।   প্রাথমিক জীবন  লক্ষীকোল এস্টেটের উত্তরাধিকারী জমিদার দ্বিগেন্দ্র প্রসাদ গুহ রায়ের কোনো সন্তান না থাকায় অনুমান ১৮৪০ এর দশকের শেষে সূর্য কুমারকে দত্তক হিসেবে গ্রহণ করেন।  লক্ষ্মীকোল গ্রামে রাজা সূর্য কুমার রায়ের বসতবাড়ি ছিল। বিরল ব্যক্তিত্বের অধিকারী সূর্য কুমার গুহরায় ছিলেন দরদী ও প্রজাপ্রেমী। সমাজসচেতন পাঠাগার, রাস্তাঘাট, পোস্ট অফিস, মন্দির নির্মাণ করেছেন। তার আশ্রয়ে লালিত পালিত হয়েছেন ছাত্র, আশ্রয়হীন বালক, দরিদ্র ঘরের অসহায় সস্তান। রাজার দুই রানী। কোনো রানীরই সন্তান না থাকায় রাজা যেন সকলের সন্তানকে আপন সন্তান ভাবতেন। নিজের শ্যালকদের পুত্রবৎ স্নেহে স্বগৃহে আশ্রয় দিয়ে পালন করেছেন।  রাজা উপাধি  জনশ্রুতি অনুযায়ী, সূর্যকুমার একজন তেজন্বী অথচ কোমল হৃদয়ের মানুষ হিসেবে তিনি পরিচিত। প্রতাপশালী ব্রিটিশ রাজার কাছে তিনি মাথা নোয়াবার পাত্র ছিলেন না। স্বদেশী ও স্বরাজ আন্দোলনে পরোক্ষ পৃষ্ঠপোষকতা দিয়েছেন। জাতীয় চেতনায় তিনি ছিলেন অত্যন্ত সজাগ। একবার বড়লাট অত্র এলাকার সকলকে বলছিলেন “তিনি একজন রাজা বটে? অনেকে মনে করেন সেই ঘটনা থেকে রাজা বলে পরিচিত কিন্ত ব্যাপারটা এমন নয়। সূর্য কূমারের ব্যক্তিত্ব, জনহিতকর কাজ, শিক্ষার প্রতি অনুরাগ এবং প্রজা প্রেমের জন্য ১৮৮০'র দশকে করোনোশনের মাধ্যমে তাকে 'রাজা' উপাধি দেওয়া হয়।   বর্তমান অবস্থা  বর্তমানে তাঁর বাড়িটির অস্তিত্ব নেই। শুধু তিনটি পুকুর আছে। একটি রাজার পুকুর, একটি রানির পুকুর ও আরেকটি বড় পুকুর নামে পরিচিত। মুক্তিযুদ্ধের আগে পুকুরগুলো খাস হয়ে যায়। এরপর থেকে তা সরকারিভাবে দেখভাল করা হতো। পুকুরপাড়ের বটগাছতলায় মেলা বসত। তবে বছর দশেক ধরে মেলার আয়োজন করা হচ্ছে না। রাজার উত্তরসূরিরা কেউ এখন আর রাজবাড়ীতে থাকেন না। গত ডিসেম্বরের শুরুতে রাজার বাড়ি পুকুরটির পাশে কালেক্টর দিঘি নাম দিয়ে সাইনবোর্ড টানানো হয়েছে। তবে পুকুরটির সঙ্গে ঐতিহ্য ও রাজার স্মৃতি জড়িয়ে থাকায় পুকুরটির নাম পরিবর্তনের বিষয়ে স্থানীয়রা আপত্তি জানিয়ে নামটি অপরিবর্তিত রাখার দাবি জানায়।   আরো দেখুন    রাজবাড়ী   তথ্যসূত্র   সূ সূ
কলকাতা আই হল এক বৃহৎ নাগরদোলা যা লন্ডন আই এর আদলে গড়ে তোলার কথা রয়েছে গঙ্গার পূর্ব তীরে মিলেনিয়াম পার্কে।   ইতিহাস  কলকাতা শহরকে উন্নত পরিষেবা ও পর্যটনের উন্নয়নের জন্য পশ্চিমবঙ্গ সরকার বিভিন্ন পরিকল্পনা গ্রহণ করে।এর মধ্যে অন্যতম হল কলকাতা আই। প্রথমে কলকাতা আই গঙ্গার (হুগলি নদী) পশ্চিম পাড়ে শিবপুর এর বোটানিক্যাল গার্ডেন্সে গড়ার কথা হলেও পড়ে গঙ্গার পূর্ব তীরে মিলেনিয়াম পার্কে এটি গড়ে তোলার প্রস্তাব গৃহীত হয়।  নির্মাণ  প্রথমে নগরোন্নয়ন দফতর কাজের দায়িত্ব পেলেও ২০১৭ সালে কলকাতা পৌরসংস্থা হাতে সেটি তৈরির ভার দেয় পশ্চিমবঙ্গ সরকার। সেই নির্দেশের পরেই এ দিন পুরভবনে পদস্থ ইঞ্জিনিয়ারদের নিয়ে বৈঠক করেন মেয়র শোভন চট্টোপাধ্যায়। পুরসভা সূত্রের খবর, মিলেনিয়াম পার্কে প্রায় সাড়ে ৮ একর জমিতে ওই ‘জায়ান্ট হুইল’ গড়ে তোলা হবে।  বৈশিষ্ট  লন্ডন আই-এর ধাঁচে ‘কলকাতা আই’ গড়া হবে।প্রায় ১২০ মিটার ব্যাস বিশিষ্ট ওই হুইল মন্থর গতিতে ঘুরবে মিলেনিয়াম পার্কে। এতে চেপে গঙ্গার সৌন্দর্য উপভোগ করার পাশাপাশি অনেক উপর থেকে কলকাতা শহরটাকেও দেখতে পাবেন দর্শনার্থীরা।   অর্থ  কলকাতা আই গড়ার প্রথম প্রস্তাব দেওয়া হয় ২০১১Merlin to challenge use of ‘Calcutta Eye’ name সালে।তখন এর নির্মাণখরচ ধরা হয়েছিল ১০০ কোটি টাকাname=allvoices9269941name=telegraphindia14129981 (₹)।বর্তমানে (২০১৫) সালে এই খরচ বেড়ে হয়ছে ৩৮০name=financialexpress26233Kolkata Eye can wait, here comes ‘Big Ben’ কোটি টাকা (₹)। কলকাতা আই রাজ্য সরকার ও বেসরকারি উদ্যোগে গড়ার কথা রয়েছে এবং এর নির্মাণ খুব শীঘ্রই শুরু হবে।   তথ্যসূত্র    বহিঃসংযোগ   বিষয়শ্রেণী:কলকাতার ভবন ও স্থাপনা বিষয়শ্রেণী:কলকাতার দর্শনীয় স্থান
সিটাডেল: হানি বানি একটি ভারতীয় হিন্দি ভাষার স্পাই-অ্যাকশন টেলিভিশন ধারাবাহিক, যা পরিচালনা করেছেন রাজ ও ডিকে, এবং সীতা আর. মেননের সঙ্গে তারা এই ধারাবাহিকের চিত্রনাট্য রচনা করেছেন। এটি অ্যামাজন প্রাইম ভিডিওর জনপ্রিয় মার্কিন ধারাবাহিক সিটাডেল–এর স্পিন–অফ / প্রিক্যুয়েল। ধারাবাহিকটির গল্প হানি ও বানি নামের দুই চরিত্রকে ঘিরে গড়ে উঠেছে, যারা নাডিয়া সিন (মূল ধারাবাহিকে প্রিয়াঙ্কা চোপড়া অভিনীত) চরিত্রটির বাবা–মা। এতে শিরোনাম চরিত্রে অভিনয় করেছেন বরুণ ধবন ও সামান্থা রুথ প্রভু; এছাড়াও কে কে মেনন, সিমরান, সিকন্দর খের, সাকিব সেলিম, সোহম মজুমদার, শিবাঙ্কিত সিং পারিহার ও থালাইভাসাল বিজয় পার্শ্ব চরিত্রে অভিনয় করেছেন।  সিটাডেল: হানি বানি ২০২৪ সালের ৬ নভেম্বর মুক্তি পেয়েছে।   অভিনয়শিল্পী ও চরিত্র   প্রধান   বরুণ ধবন – রাহি "বানি" গম্ভীর, হানির প্রেমিক এবং নাডিয়ার বাবা  সামান্থা – হানিমন্দাকিনী "হানি" রাজ, বানির প্রেমিকা এবং নাডিয়ার মা / "নূরি" / "মাধবী কুমার"  কাশবী মজমুন্দার – নাডিয়া, বানি ও হানির মেয়ে  কে কে মেনন – গুরু ওরফে "বিশ্ব"  সিকন্দর খের – শান  সাকিব সেলিম – কেদার "কেডি"  সিমরান বাগ্গা – জুনি সৎসঙ্গ ওরফে "ঈগল", সিটাডেল ভারতের পরিচালক এবং গুরুর পুরোনো বন্ধু   সোহম মজুমদার – লুডো  শিবাঙ্কিত সিং পারিহার – চাকো   পার্শ্ব   ভুবন অরোরা – হানির অভিনেতা বন্ধু  শশাঙ্ক ব্যাস – বিবেক, একটি বেকারির মালিক এবং হানির বন্ধু  মোহিত আর. ঠাকুর – জগন; রাহি, চাকো ও লুডোর বন্ধু  আরমান খেরা – নকুল  বিক্রান্ত কৌল – এজেন্ট বিনোদ  রাইমুন্দো কেরিদো – জাবি  মাইকেল তেহ – মিস্টার জিমিং  সুপর্ণা মালাকার – লীনা, চাকোর স্ত্রী  শিল্পী অরোরা – গুরুর স্ত্রীর (পর্ব ১)  থালাইভাসাল বিজয় – ডা. রঘু রাও (পর্ব ২–৩)   হানির পরিবার   অজিত কোশি – শেষাদ্রি রাজ, নরসিংহরাজের ভাই এবং হানির কাকা  যশ পুরী – প্রতাপ রুদ্র রাজ, হানির সৎ ভাই  মুখতার খান – রাজা নরসিংহরাজ প্রতাপ, হানি ও প্রতাপের বাবা  শ্রুতি নারায়ণন – নঞ্জামনি, হানির মা (পর্ব ২)  হার্দিকা শর্মা – অল্পবয়সী হানি (পর্ব ২)  আরুশ – অল্পবয়সী প্রতাপ, হানির সৎ ভাই (পর্ব ২)  কামাটাম কিরণ কুমার – হানির স্বামী   বানির পরিবার   জিহান জিতেন্দ্র হোডার – অল্পবয়সী বানি (পর্ব ২)  জুহি অরোরা – বানির মা (পর্ব ২)   পর্ব    মৌসুম ১ (২০২৪)    সাউন্ডট্র্যাক    তথ্যসূত্র    বহিঃসংযোগ     বিষয়শ্রেণী:হিন্দি ভাষার ওয়েব ধারাবাহিক বিষয়শ্রেণী:ভারতীয় নাট্য ওয়েব ধারাবাহিক বিষয়শ্রেণী:ভারতীয় বৈজ্ঞানিক কল্পকাহিনীর টেলিভিশন ধারাবাহিক বিষয়শ্রেণী:২০২০-এর দশকের ভারতীয় টেলিভিশন ধারাবাহিক বিষয়শ্রেণী:অ্যামাজন প্রাইম ভিডিওয়ের মৌলিক অনুষ্ঠান
দ্বিতীয় বিশ্বযুদ্ধের সময় জাপানী বাহিনী ব্রিটিশ ঔপনিবেশিক শাসনের অধীনে বার্মা আক্রমণ করে। ব্রিটিশ বাহিনী পশ্চাদপসরণ করে এবং ক্ষমতা শূন্যতা সৃষ্টি হয়, প্রো-অ্যাকসিস বৌদ্ধ রাখাইন ও মুসলিম গ্রামবাসীদের মধ্যে যথেষ্ট আন্ত:সাম্প্রদায়িক সহিংসতা ছড়িয়ে পড়ে। উত্তর আরাকানে ব্রিটিশ সশস্ত্র স্থানীয় রোহিঙ্গাদের দ্বারা জাপানি আগ্রাসন থেকে রক্ষা পেতে একটি বাফার জোন তৈরি করে যখন তারা পশ্চাদপসরণ করেছিল।  ব্রিটিশ ও বার্মিজ জাতীয়তাবাদীদের অনুগত গোষ্ঠীর মধ্যে সহিংসতা দেখা দেয়।  আন্তঃসাম্প্রদায়িক সহিংসতা কান্দা বিশ্ববিদ্যালয়ের ইতিহাসবিদ আয়ে চ্যান লিখেছেন, দ্বিতীয় বিশ্বযুদ্ধের সময় মিত্র বাহিনীর থেকে অস্ত্র সংগ্রহের ফলে রোহিঙ্গারা জাপানিদের প্রতিরোধের পরিবর্তে সহযোগী আরাকানি গ্রাম ধ্বংস করার চেষ্টা করেছিল।   উত্তরাঞ্চলীয় রাখাইন রাজ্যের মুসলিমরা ৫০,০০০ আরাকানে হত্যা করে, যার মধ্যে ডেপুটি কমিশনার ইউ ওও কিউ খাইং ছিলেন।  পরিবর্তে বৌদ্ধরাও সংখ্যালঘু রোহিঙ্গা মুসলমানদের হত্যা করেছে। <http://www.rohingya.org/portal/index.php/rohingya-library/26-rohingya-history/55-the-muslim-massacre-of-1942.html  তবে আরাকানে নিহতদের সংখ্যা নিয়ে জিজ্ঞাসাবাদ করা হচ্ছে এবং ২০০৮ সালের ২১ শে সেপ্টেম্বরে ৪০ হাজারেরও বেশি মুসলমানকে হত্যা করা হয়েছে বলে দাবি করা হয়েছে। http://www.burmalibrary.org/docs14/ARAKAN-Racism_to_Rohingya-red.pdf এই দ্বন্দ্ব উভয় পক্ষের মোট ক্ষতির নির্দিষ্ট এবং কোন সঠিক সরকারী তথ্য পাওয়া যাবে না।  জাপানি বাহিনী দ্বারা নিপীড়ন পরাজিত ৫০,০০০ আরাকানেস শেষ পর্যন্ত রোহিঙ্গা ও জাপানী বাহিনী দ্বারা গণহত্যা শেষে  চট্টগ্রাম বিভাগের দিনাসপুরে পালিয়ে যায়।  জাপানী বাহিনী রোহিঙ্গা মুসলমান ও ভারতীয় মুসলমানদের নির্যাতন, ধর্ষণ ও অত্যাচার করে। তারা ব্রিটিশ ভারতে হাজার হাজার রোহিঙ্গা বাংলায় বহিষ্কার করেছেন। হাজার হাজার রোহিঙ্গাদের বিরুদ্ধে জাপানী গণধর্ষণ, ধর্ষণ, নির্যাতনের অভিযোগ রয়েছে। এই সময়ের মধ্যে, ২২ হাজার রোহিঙ্গা  ভারতে ব্রিটিশ শাসনের সীমানা অতিক্রম করে, এই সহিংসতা থেকে রক্ষা পাওয়ার জন্য। বর্ধিত, ৪০,০০০ রোহিঙ্গা অবশেষে বার্মা ও জাপানী বাহিনী দ্বারা গণহত্যার পরে চট্টগ্রামে পালিয়ে যান।  ব্রিটিশ প্রতিবেদনে বলা হয়েছে, গণহত্যার পর "আমরা যে এলাকাটি দখল করেছিলাম তা প্রায় সম্পূর্ণ মুসুলমান দেশ"। আরও দেখুন  আশিন ওয়েরাথু  তথ্যসূত্র   বহিঃসংযোগ  হিউম্যান রাইটস্‌ ওয়াচ-এ রোহিঙ্গা জাতিগোষ্ঠীর ইতিহাস  বিষয়শ্রেণী:১৯৪২-এ বার্মা বিষয়শ্রেণী:১৯৪২-এর সশস্ত্র সংঘাত বিষয়শ্রেণী:১৯৪২-এ গণহত্যা বিষয়শ্রেণী:জাপানের দ্বারা সংগঠিত গণহত্যা বিষয়শ্রেণী:মিয়ানমারে গণহত্যা বিষয়শ্রেণী:মিয়ানমারে যুদ্ধাপরাধ বিষয়শ্রেণী:রোহিঙ্গা সংঘর্ষ বিষয়শ্রেণী:বৌদ্ধ নিপীড়ন বিষয়শ্রেণী:মুসলিম নিপীড়ন বিষয়শ্রেণী:দ্বিতীয় বিশ্বযুদ্ধে ব্রিটিশ সাম্রাজ্য বিষয়শ্রেণী:দ্বিতীয় বিশ্বযুদ্ধে বার্মা বিষয়শ্রেণী:মিয়ানমারে মুসলিম গণহত্যা
অক্সফোর্ড এনসাইক্লোপিডিয়া অব ইসলামিক ওয়ার্ল্ড () হলো ২০০৯ সালে অক্সফোর্ড বিশ্ববিদ্যালয় থেকে প্রকাশিত বিশ্বের সবচেয়ে দ্রুত বর্ধনশীল ধর্ম ইসলামের সমস্ত দিক এবং সমাজ, রাজনীতি, অর্থনীতি, দৈনন্দিন জীবন, সংস্কৃতি ও চিন্তা সহ যেসব ক্ষেত্রে এটি প্রভাবিত করে তার উপর ব্যাপক এবং ভারসাম্যপূর্ণ পাণ্ডিত্যপূর্ণ রচনা। এটি মূলত ১৯৯৫ সালে প্রকাশিত অক্সফোর্ড এনসাইক্লোপিডিয়া অব মডার্ন ইসলামিক ওয়ার্ল্ডের বর্ধিত রূপ। এটি সর্বমোট ৬ খণ্ডে প্রকাশিত হয়। এতে প্রায় ৭৫০টি নিবন্ধ রয়েছে।  বিষয়বস্তু  বিশ্বকোষটির শুরুতে "ইসলাম: সংক্ষিপ্ত বিবরণ" শিরোনামে এতে ইসলামের পাঁচটি স্তম্ভ আলোচনা করা হয়েছে। এই দীর্ঘ আলোচনা ইসলামের একটি ইতিহাস প্রদান করে এবং সুন্নি ও শিয়া ইসলামের বিকাশকে স্পর্শ করে। এটি অষ্টাদশ শতাব্দী থেকে বর্তমান পর্যন্ত আধুনিক বিশ্বে ইসলামি সমাজকে আলোচনা করার পাশাপাশি, এটি প্রাক-ইসলামি যুগের ঐতিহাসিক পটভূমির গভীরতা যোগ করে। মুসলিমরা সংখ্যালঘু দেশ সহ এটি ইসলামের পূর্ণ ভৌগোলিক ব্যাপ্তিকেও কভার করে। এতে প্রায় ৩০০ছবি এবং ৪০টি মানচিত্র দৃশ্যমান।  আরও দেখুন   ইসলাম-সম্পর্কিত বিশ্বকোষের তালিকা   তথ্যসূত্র    বহিঃসংযোগ     বিষয়শ্রেণী:ইংরেজি ভাষার বিশ্বকোষ বিষয়শ্রেণী:ইসলাম শিক্ষা বিষয়শ্রেণী:২১শ শতাব্দীর বিশ্বকোষ বিষয়শ্রেণী:ইসলামি বিশ্বকোষ
মোহাম্মদ আলী (১৯৩৪ - ২০২১) একজন বাংলাদেশী শিক্ষাবিদ। তিনি চট্টগ্রাম বিশ্ববিদ্যালয়ের ইংরেজি বিভাগের সাবেক অধ্যাপক এবং বিশ্ববিদ্যালয়টির সাবেক উপাচার্য। এছাড়াও তিনি তিনটি বেসরকারি বিশ্ববিদ্যালয়, আন্তর্জাতিক ইসলামী বিশ্ববিদ্যালয় চট্টগ্রাম, নর্দান ইউনিভার্সিটি বাংলাদেশ এবং সাউদার্ন ইউনিভার্সিটি বাংলাদেশ এর উপাচার্য ছিলেন।  জন্ম তিনি ১৯৩৪ সালে চট্টগ্রামের ফটিকছড়ি উপজেলার পাইন্দং এ জন্মগ্রহণ করেন।  শিক্ষা আলী অক্সফোর্ড বিশ্ববিদ্যালয় থেকে উচ্চশিক্ষা লাভ করেন।  কর্মজীবন মোহাম্মদ আলী চট্টগ্রাম বিশ্ববিদ্যালয়ের (চবি) ইংরেজি বিভাগে দীর্ঘদিন অধ্যাপনা করেন। তিনি বিভাগটির প্রতিষ্ঠাকালীন সভাপতি ছিলেন।  দীর্ঘ কর্মজীবনে অধ্যাপনার পাশাপাশি তিনি চবির সিনেট ও সিন্ডিকেট সদস্য, কলা ও মানববিদ্যা অনুষদের ডিন, বাংলাদেশ বিশ্ববিদ্যালয় মঞ্জুরী কমিশনের সদস্যসহ বিভিন্ন গুরুত্বপূর্ণ দায়িত্ব পালন করেন।  মোহাম্মদ আলী ১৯৮৫ সালের ১৯ এপ্রিল থেকে ১৯৮৮ সালের ২২ মে পর্যন্ত চট্টগ্রাম বিশ্ববিদ্যালয়ের উপাচার্য হিসেবে দায়িত্ব পালন করেন। এছাড়াও তিনি তিনটি বেসরকারি বিশ্ববিদ্যালয়, আন্তর্জাতিক ইসলামী বিশ্ববিদ্যালয় চট্টগ্রাম, নর্দান ইউনিভার্সিটি বাংলাদেশ এবং সাউদার্ন ইউনিভার্সিটি বাংলাদেশ এর উপাচার্য ছিলেন।  প্রকাশনা তিনি ইংরেজি সাহিত্য ও সমসাময়িক রাজনীতি নিয়ে একাধিক বই রচনা করেছেন। এছাড়া তিনি বাংলা একাডেমি প্রবর্তিত অভিধানের অন্যতম সম্পাদক ছিলেন।  মৃত্যু মোহাম্মদ আলী ২০২১ সালের ২৪ জুন চট্টগ্রামে মৃত্যুবরণ করেন।  তথ্যসূত্র  বিষয়শ্রেণী:১৯৩৪-এ জন্ম বিষয়শ্রেণী:২০২১-এ মৃত্যু বিষয়শ্রেণী:চট্টগ্রাম জেলার শিক্ষাবিদ বিষয়শ্রেণী:চট্টগ্রাম বিশ্ববিদ্যালয়ের উপাচার্য বিষয়শ্রেণী:চট্টগ্রাম বিশ্ববিদ্যালয়ের শিক্ষক বিষয়শ্রেণী:কেমব্রিজ বিশ্ববিদ্যালয়ের প্রাক্তন শিক্ষার্থী বিষয়শ্রেণী:নর্দান ইউনিভার্সিটি বাংলাদেশের উপাচার্য বিষয়শ্রেণী:সাউদার্ন ইউনিভার্সিটি বাংলাদেশের উপাচার্য বিষয়শ্রেণী:আন্তর্জাতিক ইসলামী বিশ্ববিদ্যালয় চট্টগ্রামের উপাচার্য
আ ন ম মুনীরুজ্জামান বাংলাদেশ সেনাবাহিনীর অবসরপ্রাপ্ত মেজর জেনারেল এবং বাংলাদেশ ইনস্টিটিউট অব পিস অ্যান্ড সিকিউরিটি স্টাডিজ (বিআইপিএসএস)-এর প্রেসিডেন্ট। তিনি গ্লোবাল মিলিটারি অ্যাডভাইজরি কাউন্সিল অন ক্লাইমেট চেঞ্জ-এর চেয়ারপার্সন হিসেবেও দায়িত্ব পালন করছেন। এর আগে তিনি বিআইআইএসএস -এর মহাপরিচালক ছিলেন।   প্রারম্ভিক জীবন ও শিক্ষা  মুনীরুজ্জামান জাতীয় বিশ্ববিদ্যালয় ও ন্যাশনাল ডিফেন্স কলেজ থেকে স্নাতক সম্পন্ন করেন। তিনি এশিয়া প্যাসিফিক সেন্টার ফর সিকিউরিটি স্টাডিজ, মালয়েশিয়ান আর্মড ফোর্সেস স্টাফ কলেজ এবং ন্যাভাল ওয়ার কলেজ-এও পড়াশোনা করেন।   কর্মজীবন  ১৯৭১ সালের মুক্তিযুদ্ধের সময় মুনীরুজ্জামান পশ্চিম পাকিস্তানে আটকা পড়েন এবং বাংলাদেশের স্বাধীনতার পর দেশে প্রত্যাবর্তন করেন। তিনি বাংলাদেশ সেনাবাহিনীর আর্টিলারি রেজিমেন্টে কমিশন লাভ করেন।  তিনি বাংলাদেশের রাষ্ট্রপতির সামরিক উপদেষ্টা হিসেবে দায়িত্ব পালন করেন। এছাড়া তিনি কম্বোডিয়াতে জাতিসংঘ ট্রানজিশনাল অথরিটি ইন কম্বোডিয়া-তে চিফ মিলিটারি লিয়াজোঁ অফিসার হিসেবে কাজ করেন।  ১৯৯৯ সালে তিনি বাংলাদেশ ইনস্টিটিউট অব পিস সাপোর্ট অপারেশন ট্রেনিং প্রতিষ্ঠার জন্য কাজ করেন। ২০০৫ সালে তাকে বিআইআইএসএস-এর মহাপরিচালক নিয়োগ দেওয়া হয়, যাতে মেজর জেনারেল মইন ইউ আহমেদকে সেনাপ্রধান হিসেবে নিযুক্ত করার পথ সুগম হয়।  ২০০৭ সালে তিনি বাংলাদেশ ইনস্টিটিউট অব পিস অ্যান্ড সিকিউরিটি স্টাডিজ (বিআইপিএসএস) প্রতিষ্ঠা করেন। ২০০৯ সালে তিনি ইনস্টিটিউট অফ সাউথ এশিয়ান স্টাডিজ-এর সঙ্গে যৌথভাবে সিঙ্গাপুরে একটি গোলটেবিল আলোচনা আয়োজন করেন। ২০১৩ সালে তিনি যুক্তরাষ্ট্রের প্রতিনিধি পরিষদের পররাষ্ট্রবিষয়ক কমিটির সামনে বাংলাদেশ বিষয়ে সাক্ষ্য দেন।  ২০১৫ সালে সংখ্যালঘুদের ওপর ক্রমবর্ধমান জঙ্গি হামলার বিষয়ে তিনি উদ্বেগ প্রকাশ করেন এবং কারাগারে বন্দিদের চরমপন্থায় দীক্ষিত হওয়ার ব্যাপারে সতর্ক করেন। পররাষ্ট্রনীতিতে বাংলাদেশের কৌশলগত অস্পষ্টতা (strategic ambiguity) বজায় রাখার পক্ষে মত দেন তিনি।  ২০২৩ সালের ২২ জানুয়ারি, মুনীরুজ্জামান গ্লোবাল মিলিটারি অ্যাডভাইজরি কাউন্সিল অন ক্লাইমেট চেঞ্জ-এর চেয়ারম্যান নির্বাচিত হন। তিনি জাতিসংঘের নিরাপত্তা পরিষদের সামনে জলবায়ু পরিবর্তন বিষয়ে বক্তব্য দেন। ২০২৪ সালের ফেব্রুয়ারিতে তিনি বাংলাদেশ-মিয়ানমার সীমান্ত আরও সুরক্ষিত করার আহ্বান জানান। প্রধানমন্ত্রী শেখ হাসিনার পদত্যাগের পর, তিনি ভারতের প্রতি বাংলাদেশে রাজনৈতিক দলগুলোর সঙ্গে সম্পৃক্ত হওয়ার আহ্বান জানান।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:বাংলাদেশ সেনাবাহিনীর অফিসার বিষয়শ্রেণী:বাংলাদেশ সেনাবাহিনীর জেনারেল বিষয়শ্রেণী:ন্যাশনাল ডিফেন্স কলেজ (বাংলাদেশ)-এর প্রাক্তন শিক্ষার্থী বিষয়শ্রেণী:জাতীয় বিশ্ববিদ্যালয়, বাংলাদেশের প্রাক্তন শিক্ষার্থী বিষয়শ্রেণী:নেভাল ওয়ার কলেজের প্রাক্তন শিক্ষার্থী
জেইন ইসাকা (, ; জন্ম: ২৯ মে ১৯৯৭) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের দ্বিতীয় স্তর জে২ লিগের ক্লাব ইয়োকোহামার হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় হিসেবে খেলেন।  প্রারম্ভিক জীবন জেইন ইসাকা ১৯৯৭ সালের ২৯শে মে তারিখে জাপানের টোকিওতে জন্মগ্রহণ করেছেন এবং সেখানেই তার শৈশব অতিবাহিত করেছেন।  তথ্যসূত্র  বহিঃসংযোগ            বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:জাপানি ফুটবলার বিষয়শ্রেণী:জে১ লিগের খেলোয়াড় বিষয়শ্রেণী:জে২ লিগের খেলোয়াড় বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:কাওয়াসাকি ফ্রোন্তালের খেলোয়াড়
পাপড়ি ঘোষ একজন ভারতীয় অভিনেত্রী, যিনি মূলত বাংলা এবং তামিল চলচ্চিত্র ও তামিল ধারাবাহিকে অভিনয় করেন। তিনি কালবেলা (২০০৯) চলচ্চিত্রের মাধ্যমে অভিনয়ে আত্মপ্রকাশ করেছিলেন এবং বর্তমানে সান টিভির ধারাবাহিক পান্ডাবর ইল্লামে অভিনয় করছেন।   চলচ্চিত্রের তালিকা   বছর  চলচ্চিত্র  ভূমিকা  ভাষা  মন্তব্য  ২০০৯  কালবেলা    বাংলা  অভিষেক চলচ্চিত্র ক্রোধ  দিয়া  বাংলা  ২০১৫  ইয়ুথফুল লাভ   তেলুগু  তেলুগু চলচ্চিত্রে অভিষেক  ট্যুরিং টকিজ  হেমা  তামিল  তামিল চলচ্চিত্রে অভিষেক   ২০১৬  বেপরোয়া  বৃষ্টি  বাংলা  ওয়ে  গায়ত্রী  তামিল  ২০১৭  বৈরভা  শৈলজা ভেঙ্কটেশন  তামিল  বিশেষ উপস্থিতি  সাক্কা পোদু পোদু রাজা  যামিনী  তামিল  ২০১৮  সরকার  সুন্দর রামাস্বামীর শ্যালিকা তামিল  বিশেষ উপস্থিতি  ২০১৯  বিশ্বাসম  প্রিয়া  তামিল    টেলিভিশন   বছর  ধারাবাহিক  ভূমিকা  চ্যানেল  ভাষা  মন্তব্য  ২০১৮ - বর্তমান  নায়গি  কান্মানি  সান টিভি  তামিল  পার্শ্ব চরিত্র  ২০১৯ - বর্তমান  পান্ডাবর ইল্লাম  কায়াল  মুখ্য চরিত্র    তথ্যসূত্র    বহিঃসংযোগ        বিষয়শ্রেণী:মুম্বইয়ের অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:ভারতীয় শিশু অভিনেত্রী বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:তামিল চলচ্চিত্র অভিনেত্রী বিষয়শ্রেণী:বাংলা চলচ্চিত্র অভিনেত্রী বিষয়শ্রেণী:জীবিত ব্যক্তি বিষয়শ্রেণী:১৯৯০-এর দশকে জন্ম
বাঙ্গাবাড়ী ইউনুস স্মরনী স্কুল ও কলেজ চাঁপাইনবাবগঞ্জ জেলার গোমস্তাপুর উপজেলায় অবস্থিত অন্যতম একটি মহাবিদ্যালয়। এটি মাধ্যমিক ও উচ্চ মাধ্যমিক শিক্ষা বোর্ড, রাজশাহী এর অধীনে পরিচালিত।  ইতিহাস বাঙ্গাবাড়ী ইউনুস স্মরনী স্কুল ও কলেজটি অত্র এলাকার অন্যতম সমাজসেবক এবং তৎকালীন সংসদ সদস্য (এম.এল.এ) খালেদ আলী মিয়ার পিতা মোঃ ইউনুস আলী মিয়ার নামে ১৯৭০ সালে প্রতিষ্ঠিত হয়।  অবকাঠামো বিদ্যালয় টির সবচাইতে পুরাতন ভবনটি এক তলা বিশিষ্ট একটি ভবন যেটি পশ্চিম প্রান্তে অবস্থিত। বিদ্যালয়ের নতুন দো-তলা ভবনটি বিদ্যালয়ের প্রশাসনিক অফিস, কম্পিউটার ল্যাব, গ্রন্থাগার হিসেবে ব্যবহৃত হয়। ২০১৭ সালে শিক্ষা মন্ত্রণালয়ের অর্থায়নে শিক্ষা প্রকৌশল অধিদপ্তর এর একটি প্রকল্প এর অধীনে ৪ তলা বিশিষ্ট একটি একাডেমিক বিল্ডিং এর কাজ শুরু হয়। এখন বর্তমানে নতুন ৪ তলা বিশিষ্ট বিল্ডিং এ নিয়মিত শিক্ষার্থীদের পাঠদান কার্যক্রম চলছে। কলেজের শিক্ষার্থীদের জন্য রয়েছে আলাদা একটি ভবন। প্রতিষ্ঠানের ভেতরেই রয়েছে বাঙ্গাবাড়ী ইউনিয়নের প্রথম শহীদ মিনার।  পঠিত বিষয় এবং কোর্স এই বিদ্যালয়ে স্কুল শাখায় মানবিক ও বিজ্ঞান বিভাগ চালু রয়েছে। আর একাদশ আর দ্বাদশ শ্রেণীতেও মানবিক এবং বিজ্ঞান বিভাগ থেকে উচ্চ মাধ্যমিক পড়ার সুযোগ রয়েছে।  আরো দেখুন  গোমস্তাপুর সোলেমান মিঞা ডিগ্রি কলেজ  রহনপুর ইউসুফ আলী কলেজ  রহনপুর মহিলা কলেজ  তথ্যসূত্র  বিষয়শ্রেণী:চাঁপাইনবাবগঞ্জ জেলার মহাবিদ্যালয় বিষয়শ্রেণী:১৯৭০-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৭০-এ পূর্ব পাকিস্তানে শিক্ষাপ্রতিষ্ঠান বিষয়শ্রেণী:চাঁপাইনবাবগঞ্জ জেলার বিদ্যালয়
তাজুল ইসলাম নামটি নিম্নের ব্যক্তিবর্গকে নির্দেশ করতে পারে:  তাজুল ইসলাম (পণ্ডিত), ইসলামি পণ্ডিত  তাজুল ইসলাম (কুমিল্লার রাজনীতিবিদ), বাংলাদেশের কুমিল্লার রাজনীতিবিদ  তাজুল ইসলাম (বীরপ্রতীক),  বাংলাদেশের বীর প্রতীক খেতাবপ্রাপ্ত মুক্তিযোদ্ধা।  তাজুল ইসলাম চৌধুরী, বাংলাদেশের কুড়িগ্রামের রাজনীতিবিদ  তাজুল ইসলাম (মুক্তিযোদ্ধা), বাংলাদেশের বীর প্রতীক খেতাবপ্রাপ্ত মুক্তিযোদ্ধা (ব্রাহ্মণবাড়িয়া জেলার আখাউড়া উপজেলা)  তাইজুল ইসলাম, বাংলাদেশের নাটোর জেলায় জন্মগ্রহণকারী আন্তর্জাতিক ক্রিকেটার
বাংলাদেশ এবং ইসরায়েলের মাঝে কোন ধরনের কূটনৈতিক এবং বাণিজ্যিক সম্পর্ক নেই। যদিও তৃতীয় পক্ষের মাধ্যমে সম্পর্ক রয়েছে।   কূটনীতি  থাম্ব|বাংলাদেশ পাসপোর্ট ইসরায়েল ব্যতীত বিশ্বের সকল দেশের জন্য প্রযোজ্য। বাংলাদেশ ইসরায়েলকে নৈতিক রাষ্ট্র হিসেবে স্বীকার করে না এবং বাংলাদেশী নাগরিকদের ইসরায়েলে ভ্রমণে সরকারি নিষেধাজ্ঞা রয়েছে। বাংলাদেশের পাসপোর্ট ইসরায়েল ব্যতীত বিশ্বের সকল দেশ ভ্রমণের জন্য বৈধ। ২০০৩ সালের নভেম্বরে বাংলাদেশী সাংবাদিক সালেহ চৌধুরীকে ইসরায়েলে প্রবেশের চেষ্টার দায়ে ৭ বছরের কারাদণ্ড প্রদান করা হয়। বাংলাদেশ একটি সার্বভৌম ফিলিস্তিন রাষ্ট্র সমর্থন করে এবং ইসরায়েলের “অবৈধভাবে প্যালেস্টাইন দখলের” সমাপ্তি দাবি করে।  ২০২১ এর মে মাসে “আন্তর্জাতিক মান রক্ষার্থে” বাংলাদেশের ই-পাসপোর্ট থেকে “ইসরায়েল ব্যতীত” শব্দগুচ্ছ অপসারণ করা হয়। যদিও এমআরপিতে (মেশিন পাঠযোগ্য পাসপোর্ট) পূর্বের মতোই শব্দবন্ধটি বহাল রাখা হয়। পাসপোর্ট থেকে এই শব্দগুচ্ছ অপসারণ করা হলেও বাংলাদেশি পাসপোর্ট নিয়ে ইসরায়েলে ভ্রমণের নিষেধাজ্ঞা সরিয়ে নেয়নি বাংলাদেশ। কিন্তু ২০২৫ সালের ১৩ এপ্রিল থেকে আবার শব্দগুচ্ছ ফেরত আনার সিদ্ধান্ত নেয় অন্তর্বর্তীকালীন সরকারের স্বরাষ্ট্র মন্ত্রণালয়।   বাণিজ্য  বাংলাদেশ পৃথিবীর একমাত্র রাষ্ট্র যেটি ইসরায়েলের সাথে সকল প্রকার প্রত্যক্ষ ও পরোক্ষ বাণিজ্যের উপর নিষেধাজ্ঞা জারি করেছে, যদিও উভয়ই বিশ্ব বাণিজ্য সংস্থার সদস্য রাষ্ট্র   আল জাজিরার প্রতিবেদন  ২০২১ সালের ফেব্রুয়ারিতে আন্তর্জাতিক গণমাধ্যম আল জাজিরা "ওরা প্রধানমন্ত্রীর লোক" শিরোনামে তাদের একটি তদন্ত প্রতিবেদন প্রকাশ করে। এই প্রতিবেদনে অভিযোগ করা হয়েছে যে বাংলাদেশের সামরিক গোয়েন্দা বিভাগ গোপনে ইসরায়েলের তৈরি মোবাইল ফোন নজরদারি এবং ম্যানিপুলেশন সরঞ্জাম কিনেছিল যা ব্যবহার করে একই সাথে কয়েকশ লোকের উপর নজরদারি করা যেতে পারে। প্রতিবেদনে আরও দাবি করা হয়েছে যে হাঙ্গেরির একটি গুদামঘরে ইসরায়েলি প্রযুক্তি বিশেষজ্ঞরা কিছু বাংলাদেশি সামরিক কর্মকর্তাকে প্রশিক্ষণ দিয়েছিল। বাংলাদেশ সেনাবাহিনী এক বিবৃতিতে এসব অভিযোগ অস্বীকার করেছে।   বাংলাদেশের স্বাধীনতা যুদ্ধ  বাংলাদেশের স্বাধীনতা যুদ্ধের পরবর্তি সময়ে যেসব রাষ্ট্র বাংলাদেশকে সর্বপ্রথম স্বীকৃতি দেয়, ইসরায়েল তাদের মধ্যে অন্যতম। আরব দেশসমূহ স্বীকৃতি দেয়ার আগেই ইসরায়েল বাংলাদেশকে স্বীকৃতি প্রদান করে। ইসরায়েল সরকার এবং ইসরায়েলী নাগরিক সকলেই বাংলাদেশের স্বাধীনতা যুদ্ধে বাংলাদেশকে সমর্থন করেছিলো। স্বাধীনতা পরবর্তী সময়ে নতুন স্বাধীনতা লাভকারী বাংলাদেশকে ইসরায়েল আনুষ্ঠানিকভাবে স্বীকৃতি প্রদান করে, যা বাংলাদেশ সরকার পরবর্তীতে প্রত্যাখ্যান করে। বাংলাদেশ সরকারের পক্ষে তৎকালীন বাংলাদেশের পররাষ্ট্রমন্ত্রী খন্দকার মোশতাক আহমেদ একটি চিঠিতে বলেছিলেন যে এই স্বীকৃতি গ্রহণযোগ্য নয়।   ২০০৬-এর লেবানন যুদ্ধ  ২০০৬ সালের লেবানন যুদ্ধের পরপরই জাতিসংঘ শান্তিরক্ষী বাহিনীর সহায়তার জন্য বাংলাদেশ তার পদাতিক বাহিনীর ব্যাটালিয়ন প্রেরণের প্রস্তাব দিলে ইসরায়েল তা প্রত্যাখ্যান করেছিল কারন বাংলাদেশ ইসরায়েলকে স্বীকৃতি দেয়নি। যদিও ইসরায়েল বাংলাদেশের অংশগ্রহণ প্রত্যাখ্যান করেছিল, তবে বাংলাদেশ অন্যতম প্রথম দেশ ছিল যার সেনা দক্ষিণ লেবাননের তীরে পৌঁছেছিল। যেখানে পশ্চিমা দেশগুলি যেমন ফ্রান্স এবং অন্যান্য শীর্ষস্থানীয় অবদানকারীরা তাদের সেনা মোতায়েন বিলম্বিত করেছিল। ২০১৫ সালের মে অনুযায়ী, বাংলাদেশের ৩২৬জন শান্তিরক্ষী লেবাননে ইউএনআইএফআইএল-এ অংশগ্রহণ করছে।   আরও দেখুন   ফিলিস্তিন-বাংলাদেশ সম্পর্ক   তথ্যসূত্র     বিষয়শ্রেণী:বাংলাদেশের বৈদেশিক সম্পর্ক বিষয়শ্রেণী:ইসরায়েলের বৈদেশিক সম্পর্ক বিষয়শ্রেণী:বাংলাদেশের দ্বিপাক্ষিক সম্পর্ক বিষয়শ্রেণী:ইসরায়েলের দ্বিপাক্ষিক সম্পর্ক
ফ্যাবিওলা পিরোদ্দি (জন্ম ২৩ মে ১৯৬৯) একজন ইতালীয় প্রাক্তন স্প্রিন্টার। তিনি ২০০০ গ্রীষ্মকালীন অলিম্পিকে মহিলাদের ৪ × ৪০০ মিটার রিলেতে প্রতিদ্বন্দ্বিতা করেছিলেন।   তথ্যসূত্র   বহিঃসংযোগ     বিষয়শ্রেণী:১৯৬৯-এ জন্ম বিষয়শ্রেণী:জীবিত ব্যক্তি বিষয়শ্রেণী:অলিম্পিক নারী স্প্রিন্টার বিষয়শ্রেণী:ইতালির অলিম্পিক মল্লক্রীড়াবিদ বিষয়শ্রেণী:ইতালীয় নারী স্প্রিন্টার বিষয়শ্রেণী:২০০০ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:উইকিউপাত্ত থেকে উপাত্তসহ ক্রীড়া সংযোগ ব্যবহার করা নিবন্ধ
মোরেনা জেলা হল ভারতের মধ্যপ্রদেশ রাজ্যের একটি জেলা। মোরেনা শহরটির জেলা সদর। জেলাটি চম্বল বিভাগের অন্তর্গত। ২০১১ সালের ভারতীয় জনগণনা অনুসারে মোরেনা জেলা মোট জনসংখ্যা ছিল ১,৯৬৫,৯৭০ জন এবং আয়তনে ৪৯৯৮ বর্গ কিলোমিটার।   বিভাগ  মোরেনা জেলা চারটি বিভাগ নিয়ে গঠিত: মোরেনা, আম্বাহ, জৌরা এবং সবলগড়। মোরেনা মহকুমায় মোরেনা-ই তহশিল এবং ব্লক। আম্বাহ মহকুমা দুটি তহশিল এবং ব্লক নিয়ে গঠিত: আম্বাহ এবং পোরসা। জওড়া মহকুমা জুড়াহা তহশিল নিয়ে গঠিত এবং সেটি আরও দুটি ব্লকে বিভক্ত: জৌরা এবং পাহাড়গড়। সবলগড় মহকুমায় দুটি তহশিল ও ব্লক রয়েছে: সাবালগড় এবং কৈলারাস। এই জেলার উল্লেখযোগ্য শহরগুলি হল: মোরেনা, বামোর, আম্বাহ, পোরসা, জৌরা, সবলগড়, কৈলাস এবং ঝুন্দপুরা।  মোরেনা জেলায় মোট ছয়টি বিধানসভা কেন্দ্র রয়েছে: সবলগড়, জৌরা, সুমাওয়ালি, মোরেনা, দিমানী ও আম্বাহ। এগুলি সবই মোরেনা লোকসভা কেন্দ্রের অংশ [ নিকটতম সরকারি বিমানবন্দর হল গোয়ালিয়র বিমানবন্দর। The nearest public airport is Gwalior Airport.   জনসংখ্যার উপাত্ত   জনসংখ্যা  ২০১১ সালের ভারতীয় জনগণনা অনুসারে মোরেনা জেলা মোট জনসংখ্যা ছিল ১,৯৬৫,৯৭০ জন।  যা লেসোথো  অথবা মার্কিন যুক্তরাষ্ট্রের নিউ মেক্সিকো রাজ্যর সমান।  জনসংখ্যার হিসাবে জেলাটি ভারতে ২৩৬তম স্থানে রয়েছে (মোট ৬৪০টির এর মধ্যে)। জেলার জনসংখ্যার ঘনত্ব প্রতি বর্গকিলোমিটারে ৩৯৪ জন লোক বসবাস করে (প্রতি বর্গমাইলে ১,০২০ জন)। ২০০১-২০১১ এর দশকে মোরেনা জেলার জনসংখ্যা বৃদ্ধির হার ছিল ২৩.৩৮% শতাংশ। লিঙ্গ অনুপাত প্রতি ১০০০ জন পুরুষের বিপরীতে ৮৩৯ জন নারী রয়েছে। সাক্ষরতার হার ৭২.০৭%।  ২০১১ সালের ভারতীয় জনগণনার সময় মোরেনা জেলার ৯৯.৮৭% জনগণ হিন্দি তাদের প্রথম ভাষা হিসাবে ব্যবহার করে থাকে।2011 Census of India, Population By Mother Tongue   মোরেনা শহর  মোরেনা () ভারতের মধ্য প্রদেশ রাজ্যের মোরেনা জেলার একটি শহর ও পৌরসভা এলাকা।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১৭৭ মিটার (৫৮০ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে মোরেনা শহরের জনসংখ্যা হল ১৫০,৮৯০ জন। এর মধ্যে পুরুষ ৫৫% এবং নারী ৪৫%।  এখানে সাক্ষরতার হার ৬৬%। পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৫৬%। সারা ভারতের সাক্ষরতার হার ৫৯.৫%, তার চাইতে মোরেনা এর সাক্ষরতার হার বেশি।  এই শহরের জনসংখ্যার ১৫% হল ৬ বছর বা তার কম বয়সী।   বহিঃসংযোগ   মোরেনা জেলা   তথ্যসূত্র  বিষয়শ্রেণী:মধ্যপ্রদেশের জেলা বিষয়শ্রেণী:মোরেনা জেলা